Enne kui minna tänase õpimaterjali juurde, tuleb tõdeda et just seda ma kartsingi et tulevad krae vahele ja iga asjaga olgu too siis hää ehk halb. Et hakkavad vastutavana hoidma (vastutusele võtma). Siin on nüüd natuke raske koht minu jaoks. Esiti arvan ma et kuna ameeriklastel puudub (on evolutsiooni käigus kaduma läinud) süvasuhtlussoolikas siis nad nagu küll oleksid inimesed aga teisalt ikka nagu ei ole ka. Seega nad oleks nagu inimesed aga kas nad ka  päriselt on seda ma ei tea. Ehk on see aga paratamatult selle üliorganiseerunud ühiskonna toode n.ö. kuhu meiegi hooga kihutame. Et ajame jälle 500 inimest kokku ja teeme võrgustiku tai jotain tällaista. Et on mingi organiseerunud sekulaarpreestritest koosnev ühiskond, kogukond, ametnikkond kes elab paralleelselt selle reaalse ja tegeliku ning lõhnadest ja värvidest koosneva maailmaga ainult et seal on see viga sees et see paralleel peab end tegelikuks ja paremaks maailmaks. Näiteks sünnib laps. Ametnikkond  peaaegu et loeb sellegi juba enda teeneks ja siis paralleelselt inimese elu ja kasvamisega toimib see sekulaarpreesterkond ja loeb kõik iseeneslikud protsessid oma teeneks. Vähe sellest nad elavadki sellest ja seda lausa sõna otseses mõttes. Selles paralleelmaailmas leiab aset kummaline fenomen, nimelt lakkavad seal tunded. Täpsemalt need tunded küll ei lakka aga need konverteeritakse arvudeks. Viimselt muidugi palganumbriteks. Ja selle konverteerimise käigus nad siis (tunded) lakkavad. Ütleme näiteks et on  Samaaria teel üks mees pikali maas. Ja möödub tast näiteks sekulaarpreester, ning … mis ta teeb , õige ta möödubki. Möödub seetõttu et ta on teel mingile konverentsile, mis on pealkirjastatud näiteks, "Samaaria tee - sinu vastutus", või "Teel turvalisema ühiskonna poole" või… Ja peab siis seal pikema ettekande Sotsiaalse kaasatuse riiklikust programmist. Ta ei saa ju midagi enne teha kui programm on vastu võetud. Ja ega ta siiski saa, sest selleks on lihtsalt kusagil mingid teised paralleelinimesed kes peaks  siis pika käsundusliini otsast tulema selle inimese manu kes on tõenäoliselt selleks ajaks juba ammu surnud.